Ses kritiek ná Oos-Rand-ontploffingFoto: Netcare 911 Ses mense is Woensdag kritiek beseer in ŉ ontploffing in ŉ nywerheidsgebied aan die Oos-Rand. Santi Steinmann, ŉ woordvoerder van Netcare 911, sê die ontploffing het in die Spartan-nywerheidsgebied van Kempton Park plaasgevind. Dit is in die stadium nog nie bekend wat die ontploffing veroorsaak het of wat by die betrokke perseel vervaardig word nie. “Een van die ses kritiek-beseerde pasiënte moes met ŉ helikopter na die hospitaal geneem word,” het Steinmann gesê. “Die ander vyf is met ambulanse na nabygeleë hospitale geneem vir dringende mediese behandeling.” Die oorsaak van die ontploffing word ondersoek.